# Πορτρέτο.jpg Βιογραφικό σημείωμα

Ο **Αναστάσιος Μαράς** είναι πτυχιούχος Θεολογίας (Τμήμα Θεολογίας Α.Π.Θ., 1988), κάτοχος Μεταπτυχιακού Διπλώματος (Πατρολογικό Ινστιτούτο Augustinianum Ρώμης, 1990), Διδακτορικού Διπλώματος Θεολογίας (Τμ. Ποιμαντικής Θεολογίας Α.Π.Θ, 2000), Πιστοποιητικού Μεταδιδακτορικών Σπουδών (Τμ. Ποιμαντικής Θεολογίας Α.Π.Θ, 2003) και Πτυχιούχος Βιβλιοθηκονομίας (Α.Τ.Ε.Ι. Θεσσαλονίκης, 2003).

Έλαβε μέρος σε ερευνητικά προγράμματα του Α.Π.Θ. και του Εθνικού Ιδρύματος Ερευνών. Δίδαξε στη Μέση Εκκλησιαστική Εκπαίδευση και στην Ανωτέρα Εκκλησιαστική Σχολή Θεσσαλονίκης. Σήμερα διδάσκει στην Ανώτατη Εκκλησιαστική Ακαδημία Αθήνας, με γνωστικό αντικείμενο «Ερμηνεία πατερικών κειμένων» και στο Μεταπτυχιακό Πρόγραμμα «Ορθόδοξη Χριστιανική Θεολογία και Θρησκευτικός Πλουραλισμός» του Ελληνικού Ανοικτού Πανεπιστήμιου.

Είναι μέλος της Διεθνούς Εταιρείας Πατρολογικών Μελετών (A.I.E.P.) και συμμετείχε ως ομιλητής σε 41 πανελλαδικά και διεθνή Συνέδρια ή Ημερίδες. Ήταν Αρχισυντάκτης του επιστημονικού περιοδικού *Πάπυροι* (Θεσσαλονίκη), ενώ είναι μέλος της Συντακτικής Επιτροπής των επιστημονικών περιοδικών: *Βυζαντινός Δόμος* (Θεσσαλονίκη) και *Ανάλεκτα Ανθρωπιστικών Επιστημών* (Θεσσαλονίκη). Έχει 12 αυτοτελείς εκδόσεις, ενώ έχουν δημοσιευθεί 67 άρθρα του σε επιστημονικά περιοδικά της Ελλάδας και του εξωτερικού (*Augustinianum, Singilogos, Βυζαντινός Δόμος, Γρηγόριος ο Παλαμάς, Θεολογία, Κληρονομία, Τα Εκπαιδευτικά, Παρνασσός, Μακεδνόν, Ιστορικά θέματα, Φιλοσοφικά Ανάλεκτα*, κ.ά.). Επίσης, δημοσιεύθηκαν: 14 κείμενά του σε συλλογικούς τόμους, 42 λήμματα σε Λεξικά και Εγκυκλοπαίδειες στην Ελλάδα και το εξωτερικό, 10 βιβλιοκρισίες. Έκανε μια μετάφραση (*Η Θεία Λειτουργία του αγίου Ιωάννη του Χρυσόστομου*, 2020) και είχε την επιμέλεια εκδόσεως σε 10 συλλογικούς τόμους.

Κύρια αυτοτελή έργα του είναι: 1. *Ο άγιος Πατρίκιος Ιρλανδίας: Νέα στοιχεία για το βίο και τα έργα του* (1993), 2. *Η εσχατολογία του αγίου Γρηγορίου Νύσσης* (2002), 3. *Το πρόσωπο του Χριστού σε φιλοσόφους και Aπολογητές* (2003), 4. *Θρησκευτικά Α΄ Λυκείου - Βοήθημα (2004),* 5. *Εκκλησία - Περιβάλλον - Εκπαίδευση* (2004), 6. *Εισαγωγή στην Πληροφορική: Θεολογία και Πληροφορική* (2005), 7. *Οι απόψεις των Ελλήνων Απολογητών και του Ευσέβιου Καισαρείας για την τέχνη* (2006), 8. *Πατερική Θεολογία και χριστιανικός πολιτισμός* (2008), 9. *Η Ελληνική Ορθόδοξη Εκκλησία: από την άλωση της Κωνσταντινούπολης έως σήμερα* (2012),10. *Σύγχρονη επιστημονική Τεχνογραφία* (2014), 11. *Ο άγιος Δημήτριος Θεσσαλονίκης: Ο βίος του αγίου και η ιστορία του ναού* (2019). *Θεόφιλος Αντιοχείας: Προς Αυτόλυκον* (2024).